**Ministru kabineta noteikumu projekta „****Grozījumi Ministru kabineta 2010.gada 16.marta noteikumos Nr.262 „Noteikumi par elektroenerģijas ražošanu, izmantojot atjaunojamos energoresursus, un cenu noteikšanas kārtību”” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| I. Tiesību akta projekta izstrādes nepieciešamība | | |
| 1. | Pamatojums | Ministru kabineta noteikumu projekts „Grozījumi Ministru kabineta 2010. gada 16. marta noteikumos Nr. 262 „Noteikumi par elektroenerģijas ražošanu, izmantojot atjaunojamos energoresursus, un cenu noteikšanas kārtību”(turpmāk – noteikumu projekts) **sagatavots atbilstoši Deklarācijas par Valda Dombrovska vadītā Ministru kabineta iecerēto darbību** II nodaļas *Inovatīva un efektīva ekonomika* apakšnodaļai *Enerģētika konkurētspējīgai ekonomikai un* Valdības Rīcības plāna (MK 07.02.2012. sēde, prot. Nr.7 §24) 64. punktam, kuros noteiks, kalai 2020. gadā sasniegtu vismaz 40% atjaunojamo energoresursu īpatsvaru enerģijas gala patēriņā, kompleksi Ministru kabinets risinās enerģētikas jautājumus apkures nodrošināšanā un elektroenerģijas ražošanā, transporta sektorā un energoefektivitātes jomā. Likvidējot kvotu sistēmu, Ministru kabinets izveidos ekonomiski pamatotu un elastīgu sistēmu nodrošinot nepieciešamo valsts atbalstu, veicinot vietējo energoresursu izmantošanu un iespējami mazāku ietekmi uz elektroenerģijas tarifiem.  Elektroenerģijas tirgus likuma 29. panta otrā, ceturtā daļa un 29.1 panta otrā daļa.  Eiropas Parlamenta un Padomes 2009. gada 23. aprīļa direktīva 2009/28/EK par atjaunojamo energoresursu izmantošanas veicināšanu un ar ko groza un sekojoši atceļ Direktīvas 2001/77/EK un 2003/30/EK (turpmāk – Direktīva 2009/28/EK). |
| 2. | Pašreizējā situācija un problēmas | Šobrīd ir spēkā saskaņā ar Elektroenerģijas tirgus likuma  29. panta otro, ceturto daļu un 29.1 panta otro daļu izdotie Ministru kabineta 2010. gada 16. marta noteikumi Nr. 262 „Noteikumi par elektroenerģijas ražošanu, izmantojot atjaunojamos energoresursus, un cenu noteikšanas kārtību” (turpmāk – MK noteikumi Nr. 262).  2011. gada 20. maijā stājās spēka Ministru kabineta 2011. gada 17. maija noteikumi Nr. 365 „Grozījums Ministru kabineta 2010. gada 16. marta noteikumos Nr. 262 „[Noteikumi par elektroenerģijas ražošanu, izmantojot atjaunojamos energoresursus, un cenu noteikšanas kārtību](http://www.likumi.lv/doc.php?id=207458)””, kas paredz, ka no 2011. gada 26. maija līdz 2013. gada 1. janvārim Ekonomikas ministrija (turpmāk - EM) neorganizē konkursus par tiesību iegūšanu pārdot biomasas, biogāzes, saules vai vēja elektrostacijās saražoto elektroenerģiju obligātā iepirkuma ietvaros, un ražotājs nevar kvalificēties tiesību iegūšanai pārdot elektroenerģiju obligātā iepirkuma ietvaros un tiesību iegūšanai saņemt garantētu maksu par uzstādīto elektrisko jaudu.  Saskaņā ar Direktīvas 2009/28/EK I pielikumu Latvijai ir noteikts obligāts mērķis - no atjaunojamiem energoresursiem (turpmāk – AER) saražotas enerģijas īpatsvars enerģijas bruto galapatēriņā jāpalielina līdz 40%apmēram 2020. gadā. Enerģijas, kas ražota no AER, īpatsvars kopējā enerģijas bruto galapatēriņā 2010. gadā sastādīja 32,5%. Savukārt elektroenerģijas, kas ražota no AER, procentuālais īpatsvars bruto nacionālajā elektroenerģijas patēriņā 2009. gadā bija 49,2%, 2010. gadā 48,5%, savukārt 2011.gadā tikai 41,9%.  Atbilstoši Sabiedrisko pakalpojumu regulēšanas komisijas 2012. gada 15. februāra padomes lēmumam Nr. 39 „Par obligātā iepirkuma komponentēm un elektroenerģijas tirdzniecības vidējo tarifu saistītajiem lietotājiem no 2012. gada 1. aprīļa” obligātā iepirkuma komponente no ražotājiem, kas elektroenerģiju ražo, izmantojot AER sastāda 0,29 sant./kWh.  Pēc EM prognozēm, ja visi izdotie un spēkā esošie lēmumi par tiesību piešķiršanu pārdot elektroenerģiju obligātā iepirkuma ietvaros tiek īstenoti pilnā apmērām, t.i. neviens no lēmumiem netiek atcelts, visi projekti īstenoti un elektroenerģiju komersanti pārdod maksimālajā atļautajā apjomā, tad ietekme uz elektroenerģijas tarifa pieaugums nevar būt augstāks par 2,99 sant./kWh.  Šobrīd ieviestie atbalsta mehānismi Latvijā, salīdzinot ar citām Eiropas Savienības dalībvalstīm, ir bijuši pietiekami motivējoši, lai ražotāji uzsāktu projektu plānošanu un domātu par investēšanu elektroenerģijas ražošanā, izmantojot AER. EM ir secinājusi, ka atbalsta mehānismos ietvertie nosacījumi nav pietiekami efektīvi, nesniedzot rezultātus paredzētajā laikā un apjomā.  Atbilstoši MK noteikumu Nr. 262 3.4. apakšpunktam vēja stacijas tiek iedalītas divās kategorijās pēc to jaudas, lai nodalītu mazas jaudas vēja elektrostacijas (līdz 0,25 MW) no lielas jaudas vēja elektrostacijām (virs 0,25 MW), kā arī mazas jaudas stacijām, kas vairākas pieslēgtas vienam sadales sistēmas transformatoram vai vienam sadales punktam, tādējādi veidojot vēja elektrostaciju parku.  Pēc AS „Latvenergo” sniegtās informācijas, līdzšinējā mazas jaudas vēja elektrostaciju pieslēgumu prakse ir parādījusi, ka vēja ražotāji MK noteikumu Nr. 262 3.4.apakšpunktu ir tulkojuši šauri gramatiski, proti, interpretējot, ka, ja vairāku nelielas jaudas vēja elektrostaciju pieslēgumi tiek veikti 20 kV līnijā, tad vēja elektrostacijas atbilst MK noteikumu Nr. 262 3.4. apakšpunktam, jo tās nav pieslēgtas ne pie sadales sistēmas transformatora, ne sadales punkta, tādā veidā pilnībā diskreditējot tiesiskā regulējuma jēgu un veidojot mazas jaudas vēja ģeneratoru parkus.  Pastāv nepieciešamība precizēt MK noteikumus ar normu, nosakot, ka laikā, kad elektrostacijā elektroenerģiju ražo mazāk, nekā patērē savām vajadzībām, vai neražo, tā pērk elektroenerģiju no tirgotāja atbilstoši elektroenerģijas tirdzniecību reglamentējošo normatīvo aktu nosacījumiem.  Pēc AS „Latvenergo” sniegtās informācijas, līdzšinējā praksē ir bijuši gadījumi, kad EM atļaujās ir norādīta elektriskā jauda, kas atšķiras no stacijā faktiski uzstādītās. Šāda prakse piemērot faktiski uzstādīto elektrisko jaudu ir jau radusies, pamatojoties uz līdzšinējām EM skaidrojošām vēstulēm ražotājiem un publiskajam tirgotājam. Līdz ar to ir nepieciešams precizēt MK noteikumu Nr. 262 8. pielikumu, paredzot, ka elektrostacijā uzstādīto elektrisko jaudu nosaka saskaņā ar stacijas tehnisko dokumentāciju, ievērojot konkrētajā brīdī faktiski uzstādītās elektroenerģijas ražošanas iekārtu bruto jaudu.  Lai būtu iespējams veikt efektīvākas atbalsta mehānisma prognozes, arī projektu un komersantu kontroles uzraudzības ietvaros nepieciešami skaidrāki nosacījumi attiecībā uz projektu īstenošanu un elektroenerģijas ražošanas uzsākšanas termiņiem.  Vienlaikus, nereti projektu īstenošanā tiek konstatēti dažādi būvniecības un būves ekspluatāciju regulējošo noteikumu pārkāpumi. |
| 3. | Saistītie politikas ietekmes novērtējumi un pētījumi | Informatīvā ziņojuma „Par atbalsta mehānismiem elektroenerģijas ražošanai, izmantojot atjaunojamos energoresursus” projekts, kas izsludināts 2012. gada 29. marta Valsts sekretāru sanāksmē (prot.Nr. 13, 3.§). |
| 4. | Tiesiskā regulējuma mērķis un būtība | Noteikumu projektā paredzēts precizēt MK noteikumu Nr. 262 3.4. apakšpunktu, paredzot, ka uz noteikto elektroenerģijas iepirkumu cenu var pretendēt tikai mazas jaudas vēja ģeneratori (decentralizētā ražošana). Tādi varētu būt ir piemēroti saimniecību vai citu patēriņa centru elektroapgādei.  Pēc AS „Latvenergo” rīcībā esošās informācijas šobrīd neviens ekspluatācijā esošs vēja ģenerators neatbilst MK noteikumu Nr. 262 3.4. apakšpunktā noteiktajām prasībām.  Pastāvošajā atbalsta mehānismā nepieciešams saglabāt esošos kontroles mehānismus, vienlaikus pastiprinot uzraudzību pār to ieviešanu, kas savukārt palīdzētu izvairīties no sniegtā atbalsta nepamatotas ietekmes uz elektroenerģijas gala tarifu.  Ar noteikumu projektu ir paredzēts ieviest papildu kontroles mehānismus arī komersantiem, kas jau saņēmuši tiesības pārdot koģenerācijā saražoto elektroenerģiju obligātā iepirkuma ietvaros vai tiesības saņemt maksu par elektrostacijā uzstādīto elektrisko jaudu un ir uzsākuši elektroenerģijas ražošanu un pārdošanu, paredzot, ka komersants izpilda nodokļu saistības pret valsti un darbiniekiem, kā arī nodrošina atbilstību būvniecību regulējošajiem normatīvajiem aktiem elektrostacijās.  Vienlaikus ieviešot papildu kontroles mehānismus, ar noteikumu projektu tiek arī paredzēts, ka saskaņā ar MK noteikumu Nr. 262 60. punktu komersanta līdz 1.martam iesniegto pārskatā par katras tā īpašumā esošas koģenerācijas elektrostacijas darbību sniegtos datus par efektīvi izlietoto siltumenerģiju apstiprina akreditēts auditors.  Atbilstoši ar Ministru kabineta 2010. gada 26. augusta rīkojumu Nr. 513 apstiprinātajam Pasākumu plānam ēnu ekonomikas apkarošanai un godīgas konkurences nodrošināšanai 2010.–2013. gadam ēnu ekonomikas apjoma samazināšanas pamatprincipam,arnoteikumu projektu ir paredzēts padarīt komersanta darbošanos ēnu ekonomikā pēc iespējas neizdevīgāku un darbošanos legālajā ekonomikā pēc iespējas izdevīgāku, atvieglojot pāreju uz legālo ekonomiku.  Noteikumu projektā tiek paredzēts, ka EM var pieprasīt Valsts ieņēmumu dienestam un Valsts sociālās apdrošināšanas aģentūrai sagatavot izziņu par komersanta nodokļu, nodevu vai citu obligāto maksājumu valsts budžetā parādu neesamību, ja minētā informācija nav iegūstama publiskajā datu bāzē.  Pārbaudot EM komersantu iesniegtos gada pārskatus, saskaņā ar MK noteikumu Nr. 262 60. punktu, nepieciešamības gadījumā EM pieprasīs papildus informāciju un dokumentus kompetentajam iestādēm vai komersantam, lai izvērtētu koģenerācijas stacijas atbilstību papildu 60.1 punktā paredzamajiem kritērijiem.  Ņemot vērā to, ka elektroenerģijas obligātā iepirkuma izmaksas sedz elektroenerģijas galapatērētājs, lai veicinātu atbalsta mehānisma caurspīdību, vienlaikus arī paredzēts papildināt MK noteikumu Nr. 262 9. pielikuma I nodaļu „Vispārēja informācija par elektrostaciju”, nosakot, ka saskaņā ar [Noziedzīgi iegūtu līdzekļu legalizācijas un terorisma finansēšanas novēršanas likuma](http://www.likumi.lv/doc.php?id=178987) 1. panta 5. punkta "a" vai "b" apakšpunktu komersants gada pārskatā norāda informāciju par komersanta patieso labuma guvēju.  Noteikumu projekts arī paredz, ka komersantam, kurš ir uzsācis ražot un pārdod elektroenerģiju no AER, iegūtās tiesības pārdot no AER saražoto elektroenerģiju obligātā iepirkuma ietvaros vai tiesības saņemt garantētu maksu par elektrostacijā uzstādīto elektrisko jaudu, tiek atceltas, ja tiek konstatēti pārkāpumi pēc attiecīgiem būvniecību regulējošajiem normatīvajiem aktiem.  Šobrīd MK noteikumu Nr. 262 100. punkts paredz, ka EM neorganizē konkursus par tiesību iegūšanu pārdot biomasas, biogāzes, saules vai vēja elektrostacijās saražoto elektroenerģiju obligātā iepirkuma ietvaros, un ražotājs nevar kvalificēties elektroenerģijas pārdošanai obligātā iepirkuma ietvaros un tiesību iegūšanai saņemt garantētu maksu par uzstādīto elektrisko jaudu.  Šāds tiesiskais regulējums ieviests kā pārejas regulējums, līdz jauna atbalsta mehānisma ieviešanas brīdim un šobrīd neparedz jaunu tiesību piešķiršanu.  Saistītā politikas ietekmes novērtējuma - informatīvajā ziņojuma „Par atbalsta mehānismiem elektroenerģijas ražošanai, izmantojot atjaunojamos energoresursus” projekts, kas izsludināts 2012. gada 29. marta Valsts sekretāru sanāksmē (prot.Nr.13, 3.§) protokollēmuma 3. punktā paredzēts, ka EM līdz 2012. gada 1. oktobrim iesniedz Ministru kabinetā priekšlikumu atbalsta mehānisma izveidei, nosakot ekonomiski pamatotu atbalsta perioda ilgumu un intensitāti. Ņemot vērā jaunā atbalsta mehānisma ieviešanu, nepieciešams pagarināt pārejas regulējuma termiņu. Papildus vēlamies norādīt, ka minētājā informatīvajā ziņojuma projektā tiek arī apskatīta obligātajā iepirkumā iepirkās elektroenerģijas ietekme uz elektroenerģijas gala tarifu.  Līdz ar to noteikumu projekts paredz arī MK noteikumu Nr.262 noslēgumu jautājumu sadaļā precizēt normu, paredzot, ka līdz 2016. gada 1. janvārim EM konkursus par tiesību iegūšanu pārdot biomasas, biogāzes, saules vai vēja elektrostacijās saražoto elektroenerģiju obligātā iepirkuma ietvaros neorganizē un ražotājs nevar kvalificēties elektroenerģijas pārdošanai obligātā iepirkuma ietvaros un tiesību iegūšanai saņemt garantētu maksu par uzstādīto elektrisko jaudu.  Papildus noteikumu projektā paredzēts precizēt MK noteikumu Nr. 262 53. punkta otro teikumu, svītrojot vārdu „publiskais tirgotājs”.  Nodrošinot to, lai AS „Latvenergo” būtu iespējams nodrošināt visu elektrostaciju, kas saņēmušas tiesības pārdot elektroenerģiju obligātā iepirkuma ietvaros, balansēšanu tirgū, ir nepieciešams precizēt MK noteikumus Nr. 262, arī attiecībā uz pārējām stacijām, ne tikai vēja elektrostacijām, kas lielākas par 0,25MW, jāparedz noteikt, ka laikā, kad elektrostacijā elektroenerģiju ražo mazāk, nekā patērē savām vajadzībām, vai neražo, tā pērk elektroenerģiju no publiskā tirgotāja atbilstoši elektroenerģijas tirdzniecību reglamentējošo normatīvo aktu nosacījumiem.  Kopš elektroenerģijas tirgus liberalizēšanas un sistēmas operatoru pastāvīgas darbības uzsākšanas, nav nepieciešamības tirgotāju pārstāvjiem piedalīties pie komercuzskaites plombēšanas, jo uzskaites izveidošana un uzturēšana, kā arī skaitītāju rādījumu nodošana ir sistēmas operatora pienākums un funkcija. Attiecīgi tiek precizēts MK noteikumu Nr. 262 53. punkta otrais teikums.  Atbilstoši MK noteikumu Nr. 262 56. punktam komersanta plānotajai elektrostacijai par līguma spēkā stāšanās dienu tiek uzskatīta atbilstošās elektrostacijas ekspluatācijā nodošanas diena. Savukārt MK noteikumu Nr. 262 61.1. apakšpunkts paredz, ka par attiecīgo gadu tiek uzskatītas 365 kalendāra dienas, sākot no tā mēneša un datuma, kad ir noslēgts komersanta un publiskā tirgotāja līgums par elektroenerģijas nodošanu. AS „Latvenergo” informāciju par saražoto un pārdoto elektroenerģiju apkopo kalendārā gada ietvaros, vienlaikus arī komersants saskaņā ar MK noteikumiem Nr. 262 gada atskaites sniedz kalendārā gada ietvaros. Nolūka novērst nepilnības, ar noteikuma projektu tiek veikti precizējumi MK noteikumu Nr. 262 61.1. apakšpunktā, paredzot, ka par attiecīgo gadu tiek uzskatīts pirmais pilnais kalendārais gads pēc tā gada, kad ir noslēgts komersanta un publiskā tirgotāja līgums par elektroenerģijas nodošanu. |
| 5. | Projekta izstrādē iesaistītās institūcijas | Zemkopības ministrija, Vides aizsardzības un reģionālās attīstības ministrija, Tieslietu ministrija, Finanšu ministrija, Sabiedrisko pakalpojumu regulēšanas komisija, AS „Latvenergo”, Mazā Hidroenerģētikas asociācija, Vēja enerģijas asociācija, SIA „Baltic Wind Park”. |
| 6. | Iemesli, kādēļ netika nodrošināta sabiedrības līdzdalība | Sabiedrība savu viedokli var izteikt pēc projekta izsludināšanas 2012. gada 29. marta Valsts sekretāru sanāksmē (prot.Nr. 13,  5.§). |
| 7. | Cita informācija | Nav. |

|  |  |  |
| --- | --- | --- |
| II. Tiesību akta projekta ietekme uz sabiedrību | | |
| 1. | Sabiedrības mērķgrupa | Ražotāji, kas ieguvuši vai plāno iegūt tiesības pārdot saražoto elektroenerģiju obligātā iepirkuma ietvaros vai saņemt maksu par elektrostacijā uzstādīto elektrisko jaudu.  Noteikumu projektā 8. punktā paredzētie MK noteikumu Nr. 262 60.1punktā ietvertie kritēriji attieksies uz komersantiem, kuriem piešķirtas tiesības elektroenerģijas pārdošanai obligātā iepirkuma ietvaros un kuri uzsākuši saražoto elektroenerģiju pārdot obligātā iepirkuma ietvaros.  Atbilstoši EM apkopotajai informācijai, laika posmā no 2007. gada līdz 2012. gada 21. maijam saskaņā ar Ministru kabineta 2007. gada 24. jūlija noteikumiem Nr. 503 „Noteikumi par elektroenerģijas ražošanu, izmantojot atjaunojamos energoresursus”, Ministru kabineta 2009. gada 24. februāra noteikumiem Nr. 198 „Noteikumi par elektroenerģijas ražošanu, izmantojot atjaunojamos energoresursus, un cenu noteikšanas kārtību” un MK noteikumiem Nr. 262 ir izdoti 260 lēmumi. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Visi elektroenerģijas galalietotāji, tai skaitā uzņēmumi un mājsaimniecības.  Noteikumu projekta pieņemšanas gadījumā tiks ierobežots papildu slogs elektroenerģijas galalietotājiem. |
| 3. | Tiesiskā regulējuma finansiālā ietekme | Noteikumu projekta pieņemšanas gadījumā tiks sekmēta ēnu ekonomikas apkarošana Latvijā, kā arī tiks sekmēta elektrostaciju būvju kvalitātes prasību ievērošana atbilstoši attiecīgiem būvniecību regulējošajiem normatīvajiem aktiem un uzstādīto iekārtu ekspluatācijas noteikumiem.  Ja līdz 2016. gada 1. janvārim tiesības enerģijas ražotājiem pārdot elektroenerģiju obligātā iepirkuma ietvaros un tiesības saņemt garantētu maksu par stacijā uzstādīto elektrisko jaudu netiks piešķirtas, tad netiks radīts papildu slogs elektroenerģijas galalietotājiem, salīdzinot ar to, ko pēc EM prognozēm varētu radīt jau piešķirto tiesību īstenošana.  Pēc EM aprēķiniem, ja visi izdotie un spēkā esošie lēmumi par tiesību piešķiršanu pārdot elektroenerģiju obligātā iepirkuma ietvaros tiek īstenoti pilnā apmērā, t.i. neviens no lēmumiem netiek atcelts, visi projekti tiek īstenoti un elektroenerģiju komersanti pārdod maksimālajā atļautajā apjomā, tad ietekme uz elektroenerģijas tarifu palielināsies no **0,0029 LVL/kWh** līdz **0,0299 LVL/kWh**, laikā līdz 2014. gadam. |
| 4. | Tiesiskā regulējuma nefinansiālā ietekme | Izmaksas, kas rodas publiskajam tirgotājam, iepērkot elektroenerģiju no ražotājiem, sedz visi Latvijas galalietotāji proporcionāli savam elektroenerģijas patēriņam.  Ja līdz 2016. gada 1. janvārim tiesības enerģijas ražotājiem pārdot elektroenerģiju obligātā iepirkuma ietvaros un tiesības saņemt garantētu maksu par stacijā uzstādīto elektrisko jaudu netiks piešķirtas, papildu elektroenerģijas tarifa kāpums, kura pamatā būtu tarifa obligātā iepirkuma komponentes atjaunojamās enerģijas daļas pieaugums turpmākajos gados, nebūs lielāks par to, ko EM prognozē turpmākajiem gadiem, ja visas līdz šim piešķirtās tiesības tiek realizētas.  Maksu par elektrostacijā uzstādīto elektrisko jaudu ražotājam maksā pārvades sistēmas operators un izmaksas tiek iekļautas pārvades tarifā. |
| 5. | Administratīvās procedūras raksturojums | Ar noteikumu projektu paredzēts veicināt komersantu, kas ražo un pārdod elektroenerģiju obligātā iepirkuma ietvaros vai saņem maksu par elektrostacijā uzstādīto elektrisko jaudu godprātīgu saņemto tiesību izmantošanu.  Ar noteikumu projektu paredzēts noteikt stingrākas prasības komersantiem, ja pēc brīdinājuma saņemšanas nav novērsti konstatētie pārkāpumi. |
| 6. | Administratīvo izmaksu monetārs novērtējums | Projekts šo jomu neskar. |
| 7. | Cita informācija | Nav. |

|  |  |  |
| --- | --- | --- |
| VII. Tiesību akta projekta izpildes nodrošināšana un tās ietekme uz institūcijām | | |
| 1. | Projekta izpildē iesaistītās institūcijas | Projekts šo jomu neskar. |
| 2. | Projekta izpildes ietekme uz pārvaldes funkcijām | Noteikumu projekta izpildes funkcijas veiks EM. |
| 3. | Projekta izpildes ietekme uz pārvaldes institucionālo struktūru.  Jaunu institūciju izveide | Projekts šo jomu neskar. |
| 4. | Projekta izpildes ietekme uz pārvaldes institucionālo struktūru.  Esošu institūciju likvidācija | Projekts šo jomu neskar. |
| 5. | Projekta izpildes ietekme uz pārvaldes institucionālo struktūru.  Esošu institūciju reorganizācija | Projekts šo jomu neskar. |
| 6. | Cita informācija | Nav |

*Anotācijas III, IV, V un VI sadaļa – projekts šīs jomas neskar.*

Ekonomikas ministrs D.Pavļuts

Vīza:

valsts sekretārs J.Pūce

03.08.2012. 09:15

K.Piģēns, 67013133

[Karlis.Pigens@em.gov.lv](mailto:Karlis.Pigens@em.gov.lv)

B.Neimane, 67013214

[Baiba.Neimane@em.gov.lv](mailto:Baiba.Neimane@em.gov.lv)